קורטני קוקס

קורטני בס קוקס (באנגלית: Courteney Bass Cox; נולדה ב-15 ביוני 1964) היא שחקנית וקולנוענית אמריקאית, הידועה בעיקר בשל גילום דמותה של מוניקה גלר בקומדיית המצבים "חברים" (1994–2004), וכן הופעותיה כג'ולס קוב בסדרה "קוגר טאון" (2009–2015), וכגייל וות'רס בסדרת סרטי "צעקה". קוקס נולדה וגדלה בברמינגהאם, אלבמה. היא בתם של איש העסקים ריצ'רד לואיס קוקס ושל קורטני קופלנד (לבית באס). לקוקס שתי אחיות גדולות יותר, וירג'יניה ודורותי, ואח גדול, ריצ'רד ג'וניור; היא הצעירה מתוך ארבעה ילדים. הוריה התגרשו כאשר הייתה בת עשר, ואימה נישאה בשנית לאיש העסקים האנטר קופלנד (דודו של המתופף סטיוארט קופלנד). לאחר סיום לימודיה בתיכון מאונטיין ברוק, קוקס החלה בלימודי אדריכלות במכללת מאונט ורנון בוושינגטון די. סי., אך קטעה אותם לטובת פיתוח קריירה של דוגמנות ומשחק. לפני קריירת המשחק שלה, עבדה קוקס בתחילת שנות השמונים בחברת ההוצאה לאור Bethesda Softworks. בשנת 1984, קורטני, אז אלמונית, נבחרה בשיחת טלפון על ידי הבמאי בריאן דה פלמה להופיע בקליפ לשיר "Dancing in the Dark"(אנ') של ברוס ספרינגסטין, כשהאישה הצעירה עלתה לבמה במרכז סיינט פול כדי לרקוד עם ספרינגסטין. בהמשך השתתפה גם בקליפ לשיר "A Long December"(אנ') של להקת הרוק Counting Crows (ואף הייתה במערכת יחסים עם סולנה של הלהקה, אדם דוריץ). תפקידיה המוקדמים בטלוויזיה כוללים תפקיד ראשי בתור גלוריה דינאלו בסדרת המדע הבדיוני קצרת הימים‏ "Misfits of Science", ורשת NBC ביטלה אותה לאחר 16 פרקים. ותפקידי אורח בסדרת הדרמה הקומית של "ספינת האהבה" (1986) וסדרת דרמת הפשע "רצח במשיכת קולמוס" (1986) ברשת CBS. מאוחר יותר היה לה תפקיד חוזר בתור לורן מילר, חברתו של אלכס פ. קיטון (מייקל ג'יי פוקס) בסדרת הטלוויזיה "קשרי משפחה" (1989-1987). תפקידיה המוקדמים בסרטים כוללים את "מלחמות השחקים" (1987) ו"קוקון 2" (1988). היא התפרסמה גם כראשונה שהשתמשה במילה "מחזור" בטלוויזיה האמריקאית – במסגרת מסע פרסום לטמפונים. בשנת 1990 קוקס השתתפה בתפקיד משני בסרט הפנטזיה "צחוק הגורל", שבו היא גילמה את דמותה של ג'וול – מפעילת מלגזה/הפילגש של לארי בוראוס (ג'יימס בלושי). ב-1992 היא שיחקה בסרט "הקרב על הנכדה". ב-1994, זמן קצר לפני הבכורה של קומדיית המצבים "חברים", הופיעה קוקס לצדו של ג'ים קארי בסרט "אייס ונטורה: בלש בצחוק" ובפרק "האישה" בסדרה "סיינפלד", כחברתו של ג'רי סיינפלד, מריל. בשנת 1994 הוצע לקוקס לגלם את דמותה של רייצ’ל גרין בסיטקום "חברים". קוקס בתגובה ביקשה לגלם את דמותה של מוניקה גלר, בטענה שהדמות מתאימה לה יותר. הפקת התכנית נענתה לבקשתה וקוקס קיבלה את התפקיד של מוניקה. השתתפותה בסדרה היוותה את נקודת הפריצה בקריירה שלה. קוקס שיחקה ב"חברים" במשך עשר עונות, עד סיום הסדרה בשנת 2004. במהלך צילומי ושידורי הסדרה, נישאה קוקס לדייוויד ארקט והוסיפה לשמה את שם משפחתו; כמחווה לרגל האירוע, כל חבריה לסדרה הוסיפו לשמם את השם "ארקט" בכתוביות שהופיעו בתחילת הפרק הראשון של העונה השישית. בחודש מאי בשנת 2021 קורטני קוקס ושאר משתתפי הסדרה השתתפו בספיישל "חברים: האיחוד". בשנת 2009 יצאה למסכים סדרת טלוויזיה בכיכובה של קוקס - "קוגר טאון", בה היא גילמה את דמותה של ג'ולס, גרושה כבת 40 עם בן מתבגר; הסדרה ארכה שש עונות והסתיימה ב-2015. בשנת 2011 התארחה בעונתה הראשונה של הסדרה הקומית "טיפול אונליין" ברשת שואוטיים בכיכובה של ליסה קודרו. בשנת 2014 ביימה והפיקה את הסרט "הכל הולך" בכיכובו של שון ויליאם סקוט. בשנת 2020 הוכרז כי תפיק ותככב בעיבוד עלילתי לסדרת התעודה "מכללת הסיכוי האחרון". בשנת 2022 חזרה לגלם את העיתונאית גייל וות'רס בסרט ה-5 של סדרת סרטי האימה "צעקה". באוקטובר 2023, קוקס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. קוקס יצאה עם השחקן מייקל קיטון מ-1989 עד 1995. ב-12 ביוני 1999 קוקס נישאה לשחקן היהודי דייוויד ארקט בקתדרלת גרייס בסן פרנסיסקו. לבני הזוג יש בת, ילידת 13 ביוני 2004. חברתה הטובה ומי ששיחקה לצדה ב"חברים", ג'ניפר אניסטון, היא הסנדקית של בתה. קוקס חשפה שהיא סבלה מדיכאון לאחר לידה שישה חודשים לאחר הלידה. בסוף העונה האחרונה של "חברים", קוקס כבר הייתה בהיריון עם בתה, ולבושה התאפיין בבגדים רחבים, כדי לא לפגוע בעלילה שכללה אימוץ בשל העובדה שדמותה, מוניקה, לא יכלה להיכנס להיריון. ב-11 באוקטובר 2010, קוקס וארקט הודיעו כי הם נפרדו, למרות שהם עדיין שומרים על ידידות קרובה וקשר עסקי. בחודש יוני 2012, ארקט הגיש בקשה לגירושין לאחר כמעט שנתיים של פרידה מקוקס. הגירושים הפכו לסופיים במאי 2013. בסוף שנת 2013 היא החלה לצאת עם הזמר והמוזיקאי הצפון-אירי ג'וני מקדייד (אנ'), חבר בלהקת הרוק Snow Patrol. הזוג אף התארס ביוני 2014. האירוסין בוטלו זמן קצר לאחר מכן, אולם השניים המשיכו לצאת. מדיה וקבצים בנושא קורטני קוקס בוויקישיתוף קורטני קוקס, ברשת החברתית פייסבוק קורטני קוקס, ברשת החברתית אקס (טוויטר) קורטני קוקס, ברשת החברתית אינסטגרם קורטני קוקס, ברשת החברתית טיקטוק קורטני קוקס, במסד הנתונים הקולנועיים IMDb (באנגלית) קורטני קוקס, באתר "אידיבי", מאגר הידע העברי לקולנוע ישראלי ועולמי קורטני קוקס, באתר AllMovie (באנגלית) קורטני קוקס, באתר Rotten Tomatoes (באנגלית) קורטני קוקס, באתר Box Office Mojo (באנגלית) קורטני קוקס, במסד הנתונים הקולנועיים KinoPoisk (ברוסית) קורטני קוקס, באתר MusicBrainz (באנגלית) קורטני קוקס, באתר Discogs (באנגלית) קיית ארתור, לוס אנג'לס טיימס, חברה לעת צרה: קורטני קוקס חוזרת לטלוויזיה, באתר nrg‏, 24 בספטמבר 2009 יניר דקל, שניים אוחזין, באתר ynet, 12 באפריל 2011 קרן בר לב, ‏חברה טובה: האבולוציה של קורטני קוקס, באתר ‏מאקו‏, 28 ביוני 2013 "Courteney Cox Biography (1964-)". filmreference.com=. NetIndustries, LLC. נבדק ב-29 באוגוסט 2009. {{cite web}}: (עזרה) "hollywood.com". Cox's parents are were Richard and Courtney Cox. ארכיון מ-2012-06-29. נבדק ב-29 באוגוסט 2009. {{cite web}}: (עזרה) "movies.msn.com". Cox left college to pursue a career in modeling and acting. MSN. אורכב מ-המקור ב-2011-08-27. נבדק ב-29 באוגוסט 2009. {{cite web}}: (עזרה) "IMDb.com" (mdy). Courteney Cox - Biography. נבדק ב-2 במרץ 2007. {{cite web}}: (עזרה) Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) "Moono.com". Jennifer Aniston is Coco Arquette's godmother. אורכב מ-המקור (mdy) ב-2012-06-24. נבדק ב-2 במרץ 2007. {{cite web}}: (עזרה) Cox and Arquette reveal separation - כתבה באתר הדיילי מירור, 12 באוקטובר 2010